**שירי מרפסת** הוא אלבום הבכורה של הקומיקאים רועי כפרי וטל טירנגל. שירי האלבום הם לקט שירים קומיים מסבב ההופעות של הצמד, הקרוי באותו השם.

האלבום יצא לאור בפורמט הזרמת מדיה ותקליט 12 אינץ'.

סגנון
-----

את שם האלבום מסבירים כפרי וטירנגל בראיון לאתר מאקו: "טל ואני יושבים מידי שבוע אצלי במרפסת עם גיטרה, ולאט לאט נרקמים להם שירים".

בדומה להופעותיהם וסגנונם הקומי של רועי כפרי וטל טירנגל, אלבום זה גם הוא מכיל שירים המשתמשים בקומדיה שחורה והומור נונסנס. בשיר "מיידנק" למשל, הנקרא על שם מחנה הריכוז מיידנק, משולבים אלמנטים קומיים יחד עם תיאורי השואה והמלחמה. דוגמה נוספת לכך ניתן לראות בשיר "כן ניגשתי לעידו", המתאר סיפור התאבדות של נער בשם עידו. השיר "רומיאו" עוסק בהתאבדותה של יוליה, מנגד השניים שרים בעליזות "איזה כיף לי במרפסת".

האלבום מכיל בנוסף אזכורים לתרבות פופולרית, בשיר "באטמן" שבו רועי כפרי וטל טירנגל עושים שיימינג על באטמן ובשיר "סוזן בואי" המתאר את התאהבותו של רועי כפרי בזמרת סוזן בויל.

באלבום נעשה שימוש במגוון רחב של כלים, הכוללים: תופים, כינורות, גיטרה אקוסטית, תופי בונגו, סקסופון, גיטרה בס וכלי נשיפה נוספים.

ביקורות
-------

שמואל מוניץ עיתונאי במקור ראשון כתב "אתם מיוחדים, חבר'ה. תמשיכו בדבר הזה שאתם עושים" כפרפרזה לאחת משורות השיר ("אל תפחד, אתה מיוחד, כמו כל אחד"). באתר וואלה! נטען כי האלבום מכיל בתוכו תוכן מיושן שאיבד מאלמנט ההפתעה שלו ולכן "הוא אמנם נחמד ומשמח - אבל לא מצדיק יותר מכמה האזנות".

וידאו קליפ
----------

טרם יציאת האלבום לאור פורסמו לשירים "יש אנשים" ו-"כן ניגשתי לעידו" וידאו קליפים באתר יוטיוב. הקליפ "כן ניגשתי לעידו" בוים על ידי וניה הימן, העבד קודם לכן עם עידו על פרסומת בה השתתף. בקליפ זה, רועי כפרי הלבוש בשמלה פרחונית ופאה, מגלם את דמות האם המבצעת עבודות בית שונות במהלך הסרטון. במקביל, נראית דמות האב, המגולמת על ידי טל טירנגל, יושבת בבר ושרה בפניה לאם. האב הלבוש בחליפה ועניבה שומר על ארשת פנים קודרת ורצינית, בניגוד מוחלט לאם שעליזה ושמחה תחילה, לקראת סוף השיר מבינה את הטרגדיה ופורצת בבכי ובסוף השיר חוזרת לחייך. הקליפ צבר 1.4 מיליון צפיות באתר יוטיוב.

הקליפ "יש אנשים" בוים, צולם ונערך על ידי רועי כפרי. הקליפ פותח בסנאי שבאמצעות עריכת וידאו שפתיו מוצגות כזזות, השר את מילות השיר. בהמשך מוצג בחור בעל זקן ירוק הלובש חצאית טוטו ורוכב על גלגיליות. הקליפ צבר 400 אלף צפיות באתר יוטיוב.

צוות
----

כל הקרדיטים על השירים אחת עד שלוש עשרה מופיעים בדף הקרדיטים באלבום ובעמוד היוטיוב של ההרכב.

* **רועי כפרי**: שירה, גיטרה אקוסטית, לחן, הפקה
* **טל טירנגל**: שירה
* **עמרי אנגל**: תופים (1, 3)
* **אבנר קלמר**: כינורות (1, 5–7)
* **אביב עזרא**: בונגו (3, 4)
* **ניר קלמן**: סקסופון, כלי נשיפה (5, 11)
* **גיא ברנפלד:** גיטרה בס (10)

### צוות נוסף

* **אורי שוחט**: מיקסינג
* **איציק פליבה**: מאסטרינג
* **Shuzin**: הפקה (10)
* **וניה הימן**: ציור עטיפה
* **טל בלטוך**: עיצוב תקליט
* **עדי כפרי**: עיצוב דף מילים
* **מאור ענבה** ו**יואב מגריזו**: ייצור תקליט

רשימת שירים
-----------

כל השירים נכתבו והולחנו על ידי רועי כפרי וטל טירנגל. 

| מס' | שם | משך |
| --- | --- | --- |
| 1. | בונה | 1:57 |
| 2. | יש אנשים | 1:02 |
| 3. | לילה שנשכח | 2:16 |
| 4. | רומיאו | 1:32 |
| 5. | ישראל | 2:49 |
| 6. | סוזן בואי | 3:06 |
| 7. | מיידנק | 2:42 |
| 8. | מיטל וקובי | 1:51 |
| 9. | בת ים | 1:33 |
| 10. | הצוק | 1:46 |
| 11. | אח משכמה | 4:13 |
| 12. | באטמן | 2:39 |
| 13. | כן ניגשתי לעידו (מפיק אורח Shuzin)  | 3:06 |
| **משך כולל:** | **30:44** |

קישורים חיצוניים
----------------

* 

* אתר האינטרנט הרשמי של שירי מרפסת

* אתר האינטרנט הרשמי של שירי מרפסת

* אתר האינטרנט הרשמי של שירי מרפסת
* שירי מרפסת, ברשת החברתית פייסבוק

* שירי מרפסת, סרטונים בערוץ היוטיוב
* האלבום שירי מרפסת באתר ספוטיפיי

* האלבום שירי מרפסת באתר דיזר

* האלבום שירי מרפסת באתר אפל מיוזיק

* האלבום שירי מרפסת באתר טיידל

* האלבום שירי מרפסת באתר יוטיוב

* שירי מרפסת מתארחים בקארפול קריוקי עם אודי כגן

הערות שוליים
------------

1. 1 2  שירי מרפסת, by רועי כפרי וטל טירנגל, באתר Roy Kafri (באנגלית)
2. 1 2  ויטה קיירס, רץ ברשת: מה קרה לעידו?, באתר ynet, 1 ביולי 2012
3. ↑  לאון קמלמן, ‏טירוף ויראלי: רועי כפרי וטל טירנגל בראיון הזוי במיוחד, באתר ‏מאקו‏
4. ↑  שמואל מוניץ, ‏כל בית צריך מרפסת, בעיתון מקור ראשון, 4 בספטמבר 2019
5. ↑  נדב מנוחין‏, רועי כפרי וטל טירנגל - "שירי מרפסת", באתר וואלה!‏, 27 באוגוסט 2019
6. 1 2  *יש אנשים - שירי מרפסת*, נבדק ב-2022-10-12
7. ↑  *כן ניגשתי לעידו - שירי מרפסת*, נבדק ב-2022-10-12